
REPUBLICA MOLDOVA
Raionul Șoldănești
Consiliul Raional Șoldănești
                                  Republic of Moldova, District Council Soldanesti

MD-7201,Republica Moldova,or.Șoldănești,str.31 August 1989, nr.1

Tel.:(272)2-26-50,https://soldanesti.md/
Email:consiliul.raional-soldanesti@apl.gov.md

                                                                                            Proiect
D E C I Z I E nr.5 -1                                   
                                                                                 din  22.10.  2026
              Cu privire  la corelarea 
bugetului raional  pe  anul  2026
  În  conformitate cu art.43 și 46 al Legii Republicii Moldova nr.436-XVI din 28 decembrie 2006 privind administraţia publică locală, cu modificările și completările ulterioare, art.24 al Legii nr.397-XV din 16 octombrie 2003  privind finanţele publice locale, art.55 al Legii nr.181 din 25 iulie 2014 privind finanțele publice și responsabilități bugetar-fiscale, Legii nr.213 din 17 septembrie 2026 privind modificarea Legii Bugetului de Stat pe anul 2026 nr.322 din 29 decembrie 2025, Consiliul  raional  D  E  C  I  D  E  :
I. Se  aprobă  modificarea Deciziei Consiliului raional  Șoldănești nr.5-21 din 4       decembrie 2025 „Cu privire la aprobarea bugetului  raional pe anul 2026”, cu modificările și completările ulterioare, după cum urmează:
  1. La punctul 1) cifrele „170841,1” se substituie, respectiv, cu cifrele  „174207,1”.
      2. Anexele 1, 3, 5, 11,12 se prezintă în redacție nouă (se anexează).    
II. Direcţia finanţe  (dl  Iu. Prisacari) va  efectua modificările aprobate  conform prevederilor prezentei Decizii în Sistemul informațional.
     III. Asigurarea  executării  prezentei decizii se  atribuie  preşedintei  raionului, dna 
     Pînzari Aliona. 
Iniţiat, preşedinta raionului                                                   Aliona Pînzari

Elaborat: Direcţia Finanţe                                                     Iu. Prisacari

Avizat:
 Secretarul Consiliului



                            Botnarenco Lilia  
Specialist principal în probleme juridice                                    Lachi Eugen
            Notă informativă privind corelarea bugetului raional pe anul 2026

         La data de 17 septembrie 2026 a fost adoptată Legea nr.213 privind modificarea Legii bugetului de stat pe anul 2026 nr.322, conform căreia au fost modificate sumele transferurilor de la bugetul de stat la bugetele locale pentru anul 2026 și care se regăsesc în anexa nr.7 al legii menționate. Legea dată a fost publicată în Monitorul Oficial al Republicii Moldova în data de 24 septembrie 2026.  
 Sumele, menționate a transferurilor de la bugetul de stat la bugetul raional Șoldănești, rezumă la majorarea acestora la general cu 3366,0 mii lei, inclusiv:
             * Transferurile cu destinație specială pentru învățămîntul preșcolar, primar, secundar general, complementar (extrașcolar) s-au majorat cu 3546,0 mii lei, inclusiv 3500,0 mii lei pentru cheltuieli de personal, 40,4 mii lei pentru programul de sănătate și igienă, 5,6 mii lei pentru cheltuieli de transport la absolvirea ciclului gimnazial.
            * Transferurile cu destinație specială pentru asigurarea și susținerea socială a tinerilor specialiști s-au micșorat cu 180,0 mii lei. 
  De rând cu cele expuse, conform prevederilor legale, autoritățile reprezentative și deliberative ale UAT, în termen de cel mult 30 zile de la data publicării Legii bugetului de stat (modificată), urmează să-și aducă în concordanță (coreleze) bugetele proprii cu prevederile legii menționate. În caz de nerespectare a acestor prevederi, efectuarea transferurilor cu destinație generală de la bugetul de stat la bugetele locale respective se suspendă.  

   Astfel, în  temeiul art.43 al Legii Republicii Moldova nr.436-XVI din  28 decembrie 2006 privind administraţia publică locală și în conformitate cu art.24 din Legea nr.397-XV din 16 octombrie 2003  privind finanţele publice locale, art.55 din Legea nr.181 din 25 iulie 2014 privind finanțele publice și responsabilități bugetar-fiscale și anexa 7 din Legea nr.213 din 17 septembrie 2026 privind modificarea Legii Bugetului de Stat pe anul 2026 nr.322 din 29 decembrie 2025 se propune Consiliul  raional modificarea punctului 1 si a anexelor 1,3,5,11 și 12 ale Deciziei Consiliului Raional Şoldăneşti nr.5-21 din 04 decembrie 2025 ‚.Cu privire la aprobarea bugetului  raional pe anul 2026”.    

Șeful Direcției finanțe                                              Iurii PRISACARI

